Yhteistä passitusta käsittelevän EY-EFTA-sekakomitean suositus N:o 1/94, annettu 8 päivänä joulukuuta 1994, yhteisestä passitusmenettelystä 20 päivänä toukokuuta 1987 tehdyn yleissopimuksen muuttamisesta



Virallinen lehti nro L 091 , 05/04/1997 s. 0017 - 0029



LIITE YHTEISTÄ PASSITUSTA KÄSITTELEVÄN EY-EFTA-SEKAKOMITEAN SUOSITUS N:o 1/94, annettu 8 päivänä joulukuuta 1994, yhteisestä passitusmenettelystä 20 päivänä toukokuuta 1987 tehdyn yleissopimuksen muuttamisesta SEKAKOMITEA, joka ottaa huomioon yhteisestä passitusmenettelystä 20 päivänä toukokuuta 1987 tehdyn yleissopimuksen ja erityisesti sen 15 artiklan 2 kohdan a alakohdan, sekä katsoo, että yhteisön ja EFTA-maiden ja jäsenvaltioiden väliseen kaupankäyntiin liittyvät yhteiset passitussäännöt sisältyvät 20 päivänä toukokuuta 1987 tehtyyn yleissopimukseen, ja olisi muutettava yleissopimusta siten, että mahdollistetaan saatavien periminen sopimuspuolten välisen keskinäisen avunannon avulla, SUOSITTELEE, että yleissopimuksen sopimuspuolet - muuttavat sopimusta 1 päivästä heinäkuuta 1996 tämän suosituksen liitteessä esitettyjen suuntaviivojen mukaisesti, - ilmoittavat toisilleen kirjeenvaihdolla tämän suosituksen hyväksymisestä. Tehty Brysselissä 8 päivänä joulukuuta 1994. Sekakomitean puolesta Puheenjohtaja >VIITTAUS FILMIIN> Liitteen liite YLEISSOPIMUKSEN MUUTOS Euroopan talousyhteisön, Itävallan tasavallan, Suomen tasavallan, Islannin tasavallan, Norjan kuningaskunnan, Ruotsin kuningaskunnan ja Sveitsin valaliiton välisen yhteisestä passitusmenettelystä tehdyn yleissopimuksen muutos Muutetaan Euroopan talousyhteisön, Itävallan tasavallan, Suomen tasavallan, Islannin tasavallan, Norjan kuningaskunnan, Ruotsin kuningaskunnan ja Sveitsin valaliiton välinen yleissopimus seuraavasti: A. Lisätään 13 artiklan jälkeen teksti seuraavasti: "Maksujen periminen 13 a artikla Asianomaisten maiden toimivaltaiset viranomaiset antavat keskinäistä apua lisäyksen IV määräysten mukaisesti saatavien perimistä varten, jos nämä saatavat ovat syntyneet T1 ja T2 passituksen yhteydessä." B. Lisätään yleissopimukseen lisäys IV seuraavasti: "LISÄYS IV KESKINÄINEN AVUNANTO SAATAVIEN PERIMISEKSI Tarkoitus 1 artikla Tässä lisäyksessä vahvistetaan säännöt 3 artiklassa tarkoitettujen toisessa maassa aiheutuneiden saatavien kussakin maassa tapahtuvan perinnän varmistamiseksi. Soveltamista koskevat määräykset ovat tämän lisäyksen liitteessä I. Määritelmät 2 artikla Tässä lisäyksessä tarkoitetaan: - `pyynnön esittäneellä viranomaisella` sen maan toimivaltaista viranomaista, joka esittää avunpyynnön 3 artiklassa tarkoitetun saatavan perimiseksi - `pyynnön vastaanottaneella viranomaisella` sen maan toimivaltaista viranomaista, jolle avunpyyntö esitetään. Soveltamisala 3 artikla Tätä lisäystä sovelletaan: a) kaikkiin lisäyksessä I olevan 11 artiklan 1 kohdan c alakohdassa tarkoitettuihin saataviin, jotka syntyvät tämän lisäyksen voimaantulon jälkeen alkaneen T1 tai T2 passituksen yhteydessä b) edellä mainittujen saatavien perimiseen liittyviin kuluihin ja korkoihin. Tietojen toimittaminen ja käyttö 4 artikla 1. Pyynnön esittäneen viranomaisen pyynnöstä pyynnön vastaanottanut viranomainen toimittaa pyynnön esittäneelle viranomaiselle kaikki tiedot, jotka voivat olla tarpeen saatavien perimisessä. Näiden tietojen hankkimiseksi pyynnön vastaanottanut viranomainen käyttää kaikkia samankaltaisten kyseisen viranomaisen sijaintimaassa aiheutuneiden saatavien perinnässä sovellettavissa laeissa, asetuksissa tai hallinnollisissa määräyksissä olevia valtuuksia. 2. Tietojen toimittamista koskevasta pyynnöstä on käytävä ilmi sen henkilön nimi ja osoite, jota toimitettavat tiedot koskevat, sekä saatavan laatu ja määrä, jonka osalta pyyntö tehdään. 3. Pyynnön vastaanottanut viranomainen ei ole velvollinen toimittamaan tietoja: a) joita se ei voisi saada viranoamisen sijaintimaassa syntyneiden samanlaisten saatavien perimiseksi, b) jotka ilmaisisivat liike-, teollisia tai ammattisalaisuuksia; tai c) joiden ilmaiseminen voisi vahingoittaa maan turvallisuutta tai yleistä järjestystä. 4. Pyynnön vastaanottanut viranomainen ilmoittaa pyynnön esittäneelle viranomaiselle tietoja koskevan pyynnön epäämisen perusteet. 5. Tämän artiklan mukaisesti saatuja tietoja saa käyttää yksinomaan tässä yleissopimuksessa määrättyihin tarkoituksiin, ja niillä on oltava tiedot vastaanottavassa maassa sama suoja, joka samanlaisilla tiedoilla on kyseisen maan kansallisen lainsäädännön mukaan. Näin saatuja tietoja saa käyttää muihin tarkoituksiin vain, jos tiedot toimittanut toimivaltainen viranomainen antaa siihen kirjallisesti suostumuksensa, ja kyseisen viranomaisen määräämin rajoituksin. 6. Tietojen toimittamista koskeva pyyntö tehdään tämän lisäyksen liitteessä II olevan mallin mukaisella lomakkeella. Tiedoksianto 5 artikla 1. Pyynnön esittäneen viranomaisen pyynnöstä pyynnön vastaanottanut viranomainen antaa tiedoksi ja, noudattaen voimassa olevia samanlaisten asiakirjojen tai päätösten tiedoksiantoa viranomaisen sijaintimaassa koskevia voimassaolevia oikeudellisia sääntöjä, ilmoittaa kaikki täytäntöönpanon mahdollistavat pyynnön esittäneen viranomaisen sijaintimaassa annetut asiakirjat ja päätökset, mukaan luettuna oikeudelliset päätökset, jotka koskevat saatavaa ja/tai sen perintää. 2. Tiedoksiantoa koskevassa pyynnössä on mainittava vastaanottajan nimi ja osoite, tiedoksiannettava asiakirjan tai päätöksen laatu ja aihe, sekä tarvittaessa velallisen nimi ja osoite sekä asiakirjassa tai päätöksessä tarkoitettu saatava, ja muut tarpeelliset tiedot. 3. Pyynnön vastaanottaneen viranomaisen on viipymättä ilmoitettava pyynnön esittäneelle viranomaiselle tiedoksiantopyynnön perusteella suorittamistaan toimenpiteistä ja erityisesti ajankohdasta, jolloin asiakirja tai päätös toimitettiin vastaanottajalle. 4. Tiedoksiantopyyntö tehdään tämän lisäyksen liitteessä III olevan mallin mukaisella lomakkeella. Perintäpyynnön toteuttaminen 6 artikla 1. Pyynnön esittäneen viranomaisen pyynnöstä pyynnön vastaanottanut viranomainen suorittaa viranomaisen sijaintimaassa syntyneiden vastaavien saatavien perimistä koskevia lakeja, asetuksia ja hallinnollisia määräyksiä noudattaen täytäntöönpanon mahdollistavassa asiakirjassa tarkoitettujen saatavien perinnän. 2. Saatavaa, jonka perinnästä on tehty pyyntö, käsitellään sen maan saatavana, jossa pyynnön vastaanottaneella viranomaisella on sijaintipaikka, lukuun ottamatta tilanteita, joissa 12 artiklaa sovelletaan. 7 artikla 1. Pyynnön esittäneen viranomaisen saatavan perimistä koskevaan pyyntöön on liitettävä virallinen tai oikeaksi todistettu jäljennös täytäntöönpanon mahdollistavasta, pyynnön esittäneen viranomaisen sijaintimaassa annetusta asiakirjasta, ja tarvittaessa muut perinnän kannalta tarpeelliset alkuperäiset asiakirjat tai niiden oikeaksi todistetut jäljennökset. 2. Pyynnön esittänyt viranomainen saa pyytää saatavien perintää vain, jos a) saatavaa ja/tai täytäntöönpanon mahdollistavaa asiakirjaa ei ole riitautettu pyynnön esittäneen viranomaisen sijaintimaassa; b) pyynnön esittänyt viranomainen on sijaintimaassaan toteuttanut perintätoimenpiteet 1 kohdassa tarkoitetun asiakirjan perusteella, mutta toteutetut toimenpiteet eivät ole johtaneet saatavan maksamiseen täysimääräisenä; c) saatavaa on enemmän kuin 1 500 ecua. Ecuina ilmaistun määrän vasta-arvo kansallisissa valuutoissa lasketaan lisäyksessä II olevan 51 artiklan mukaan. 3. Perintäpyynnössä on ilmoitettava asianomaisen henkilön nimi ja osoite, saatavan laatu, velan määrä sekä maksettavien korkojen ja kulujen määrä sekä muut asiaan vaikuttavat tiedot. 4. Perintäpyynnössä on lisäksi oltava pyynnön esittäneen viranomaisen lausunto, josta ilmenee päivä, josta alkaen täytäntöönpano on mahdollista ja jossa vahvistetaan 2 kohdassa määrättyjen edellytysten täyttyminen. 5. Pyynnön esittänyt viranomainen toimittaa pyynnön vastaanottaneelle viranomaiselle kaikki perintäpyynnössä tarkoitettuun asiaan liittyvät tarpeelliset tiedot heti ne saatuaan. 8 artikla Saatavan täytäntöönpanon mahdollistava asiakirja on tarvittaessa ja pyynnön vastaanottaneen viranomaisen sijaintimaassa voimassaolevien säännösten ja määräysten mukaisesti hyväksyttävä, tunnustettava, täydennettävä tai korvattava asiakirjalla, joka mahdollistaa saatavan täytäntöönpanon kyseisen valtion alueella. Hyväksymisen, tunnustamisen, täydentämisen tai korvaamisen on tapahduttava mahdollisimman pian sen jälkeen, kun perintäpyyntö otettiin vastaan. Näistä ei voi kieltäytyä, jos pyynnön esittäneen viranomaisen sijaintimaassa täytäntöönpanon mahdollistava asiakirja on laadittu oikein. Mitä 12 artiklassa määrätään, sovelletaan, jos jonkin tällaisen muodollisuuden toteuttaminen antaa aihetta saatavaa ja/tai pyynnön esittäneen viranomaisen antamaan täytäntöönpanon mahdollistavaa asiakirjaa koskevan tutkintaan tai riitauttamiseen. 9 artikla 1. Saatavat peritään pyynnön vastaanottaneen viranomaisen kotimaan valuutassa. 2. Pyynnön vastaanottanut viranomainen voi sijaintimaassaan voimassaolevien lakien, asetusten tai hallinnollisten määräysten niin salliessa ja kuultuaan pyynnön esittänyttä viranomaista myöntää maksuvelvolliselle maksuaikaa tai antaa luvan maksun suorittamiseen erissä. Pyynnön vastaanottaneen viranomaisen tämän lisäajan perusteella perimä korko tilitetään pyynnön esittäneelle viranomaiselle. Muut pyynnön vastaanottaneen viranomaisen sijaintimaassa voimassa olevien lakien, asetusten ja hallinnollisten määräysten mukaisesti maksun viivästymisestä perityt korot tilitetään myös pyynnön esittäneelle viranomaiselle. 10 artikla Perittävät saatavat eivät saa osakseen etuoikeutettua kohtelua pyynnön vastaanottaneen viranomaisen sijaintimaassa. 11 artikla Pyynnön vastaanottanut viranomainen ilmoittaa välittömästi pyynnön esittäneelle viranomaiselle toimenpiteistä, joihin se on ryhtynyt perintäpyynnön perusteella. Riitautetut toimet 12 artikla 1. Jos asianosainen riitauttaa perintämenettelyn aikana saatavan ja/tai pyynnön esittäneen viranomaisen sijaintimaassa annetun täytäntöönpanon mahdollistavan asiakirjan, hänen on saatettava asia pyynnön esittäneen viranomaisen sijaintimaan toimivaltaisen elimen käsiteltäväksi kyseisessä maassa voimassaolevan lainsäädännön mukaisesti. Pyynnön esittäneen viranomaisen on annettava tästä tieto pyynnön vastaanottaneelle viranomaiselle. Myös asianosainen voi antaa tästä tiedon pyynnön vastaanottaneelle viranomaiselle. Myös asianosainen voi antaa tästä tiedon pyynnön vastaanottaneelle viranomaiselle. 2. Saatuaan kohdassa 1 tarkoitetun tiedon joko pyynnön esittäneeltä viranomaiselta tai asianosaiselta pyynnön vastaanottanut viranomainen keskeyttää täytäntöönpanomenettelyn, kunnes toimivaltainen elin on antanut päätöksen. Jos pyynnön vastaanottanut viranomainen pitää sitä tarpeellisena ja rajoittamatta 13 artiklan soveltamista, kyseinen viranomainen voi toteuttaa turvaamistoimenpiteet saatavien perinnän takaamiseksi, jos se on mahdollista vastaavien saatavien osalta viranomaisen sijaintimaassa voimassa olevien lakien ja asetusten mukaan. 3. Jos riitauttaminen koskee pyynnön vastaanottaneen viranomaisen sijaintimaassa toteuttamia täytäntöönpanotoimenpiteitä, toimenpiteet on saatettava kyseisen maan toimivaltaisen elimen käsiteltäväksi sen maan lakien ja asetusten mukaisesti. 4. Jos toimivaltainen elin, jonka käsiteltäväksi asia on saatettu 1 kohdan mukaisesti, on oikeudellinen tai hallinnollinen tuomioistuin, kyseisen tuomioistuimen päätös, jos se on pyynnön esittäneelle viranomaiselle myönteinen ja sallii saatavan perimisen pyynnön esittäneen viranomaisen sijaintimaassa, on 6, 7 ja 8 artiklassa tarkoitettu `täytäntöönpanon mahdollistava asiakirja` ja saatava peritään tämän päätöksen perusteella. Turvaamistoimenpiteet 13 artikla 1. Pyynnön esittäneen viranomaisen perustellusta pyynnöstä pyynnön vastaanottanut viranomainen toteuttaa turvaamistoimenpiteet saatava perimisen varmistamiseksi, jos se viranomaisen sijaintimaassa voimassa olevien lakien ja asetusten mukaan on sallittua. 2. Sen täytäntöönpanemiseksi, mitä 1 kohdassa määrätään, sovelletaan soveltuvin osin 6 artiklaa, 7 artiklan 1, 3 ja 5 kohtaa sekä 8, 11, 12 ja 14 artiklaa. 3. Turvaamistoimenpiteitä koskeva pyyntö tehdään tämän lisäyksen liitteessä IV olevan mallin mukaisella lomakkeella. Poikkeukset 14 artikla Pyynnön vastaanottanut viranomainen ei ole velvollinen a) antamaan 6-13 artiklassa tarkoitettua apua, jos saatavan periminen aiheuttaisi maksuvelvollisen tilanteen takia vakavia taloudellisia tai sosiaalisia vaikeuksia kyseisen viranomaisen sijaintimaassa; b) ottamaan saatavaa perittäväksi, jos se kyseisen viranomaisen mielestä voi vahingoittaa yleistä järjestystä tai loukata muuta viranomaisen sijaintimaan olennaista etua; c) ryhtymään saatavan perimiseen, jos pyynnön esittänyt viranomainen ei ole käyttänyt kaikkia keinoja kyseisen saatavan perimiseksi sijaintimaansa alueella. Pyynnön vastaanottanut viranomainen ilmoittaa pyynnön esittäneelle viranomaiselle perusteet avunpyynnön epäämiselle. 15 artikla 1. Vanhentumisaikaa koskeviin kysymyksiin sovelletaan ainoastaan pyynnön esittäneen viranomaisen sijaintimaassa voimassaolevaa lainsäädäntöä. 2. Pyynnön vastaanottaneen viranomaisen avunpyynnön mukaisesti saatavan perimiseksi toteuttamia toimenpiteitä, joilla pyynnön esittäneen viranomaisen suorittamina olisi ollut vanhentumisaikaa lykkäävä tai sen keskeyttävä vaikutus pyynnön esittäneen viranomaisen sijaintimaassa voimassaolevan lainsäädännön mukaisesti, pidetään viimeksi mainitussa maassa toteutettuina niiden vaikutuksen osalta. Luottamuksellisuus 16 artikla Pyynnön vastaanottanut viranomainen saa toimittaa tämän lisäyksen mukaisesti asiakirjat ja tiedot ainoastaan: a) avunantoa koskevassa pyynnössä mainituille henkilöille; b) saatavan perimisestä vastaaville henkilöille ja viranomaisille, ja yksinomaan tätä tarkoitusta varten; c) saatavien perintään koskevia asioita käsitteleville oikeusviranomaisille. Kielet 17 artikla Avunantoa koskeviin pyyntöihin ja asiaa koskeviin asiakirjoihin liitetään käännöspyynnön esittäneen viranomaisen sijaintimaan virallisella kielellä tai yhdellä sen virallisista kielistä, tai jollakin tämän viranomaisen hyväksymällä kielellä. Avun antamisesta johtuvat kustannukset 18 artikla Asianomaiset maat luopuvat vaatimasta toisiltaan korvausta tässä lisäyksessä tarkoitetusta keskinäisestä avusta aiheutuvista kuluista. Pyynnön esittäneen viranomaisen sijaintimaan on kuitenkin velvollinen korvaamaan pyynnön vastaanottaneen viranomaisen sijaintimaalle kustannukset, jotka ovat aiheutuneet toimenpiteistä, joita ei ole pidetty perusteltuina joko saatavan sisällön tai pyynnön esittäneen viranomaisen antaman asiakirjan lainvoimaisuuden osalta. Valtuutetut viranomaiset 19 artikla Maat toimittavat toisilleen luettelon viranomaisista, joilla on valtuus esittää tai vastaanottaa avunantoa koskevia pyyntöjä, sekä kaikista mahdollisista luettelon muutoksista. 20-22 artiklat (Tässä lisäyksessä ei ole 20-22 artiklaa). Muita määräyksiä 23 artikla Tämän lisäyksen määräykset eivät estä yksittäisiä maita nyt tai tulevaisuudessa antamasta laajempaa keskinäistä apua muiden sopimusten tai järjestelyjen nojalla, mukaan lukien oikeudellisten tai muiden kuin oikeudellisten toimien tiedoksianto. 24-26 artiklat (Tässä lisäyksessä ei ole 24-26 artiklaa). LISÄYKSEN IV LIITE I SOVELTAMISSÄÄNNÖKSET I OSASTO Soveltamisala 1 artikla 1. Tässä liitteessä vahvistetaan yksityiskohtaiset säännöt lisäyksen IV soveltamisesta. 2. Tässä liitteessä vahvistetaan myös yksityiskohtaiset säännöt valuutan muuntamisesta ja perittyjen saatavien siirrosta. II OSASTO Tietoja koskeva pyyntö 2 artikla 1. Lisäyksessä IV olevassa 4 artiklassa tarkoitettu tietoja koskeva pyyntö tehdään kirjallisesti liitteessä II olevan mallin mukaisesti. Kyseisessä pyynnössä on pyynnön esittäneen viranomaisen leima ja tällaisen pyynnön tekemiseen asianmukaisesti valtuutetun, tämän viranomaisen virkamiehen allekirjoitus. 2. Jos samanlainen tietopyyntö on osoitettu muulle pyynnön vastaanottaneelle viranomaiselle, pyynnön esittänyt viranomainen ilmoittaa tästä tietoja koskevassa pyynnössään. 3 artikla Tietoja koskeva pyyntö voi koskea a) maksuvelvollista tai b) muuta henkilöä, joka on pyynnön esittäneen viranomaisen sijaintimaassa voimassaolevan lainsäädännön mukaan velvollinen suorittamaan saatavan. Jos pyynnön esittänyt viranomainen tietää kolmannella henkilöllä olevan hallussaan varoja, jotka kuuluvat jollekin edellisessä kohdassa mainituista henkilöistä, pyyntö voi koskea myös tätä kolmatta henkilöä. 4 artikla Pyynnön vastaanottanut viranomainen toimittaa ilmoituksen saapuneesta pyynnöstä kirjallisesti (esimerkiksi teleksillä tai telekopiolla) mahdollisimman pian ja viimeistään seitsemän päivän kuluessa sen vastaanottamisesta. 5 artikla 1. Pyynnön vastaanottanut viranomainen toimittaa pyydetyt tiedot apua pyytäneelle viranomaiselle sitä mukaa, kun ne saadaan. 2. Jos kaikkia pyydettyjä tietoja tai osaa niistä ei voida saada kyseessä olevan asian laatuun nähden kohtuullisessa ajassa, pyynnön vastaanottanut viranomainen ilmoittaa tästä pyynnön esittäneelle viranomaiselle ja ilmoittaa ne seikat, joiden vuoksi tietoja ei voida toimittaa. Pyynnön vastaanottanut viranomainen ilmoittaa kaikissa tapauksissa kuuden kuukauden kuluttua siitä, kun tietoa koskeva pyyntö vastaanotettiin, pyynnön esittäneelle viranomaiselle pyydettyjen tietojen hankkimiseksi suorittamiensa tutkimusten tulokset. Pyynnön esittänyt viranomainen voi pyynnön vastaanottaneelta viranomaiselta saamiensa tietojen perusteella pyytää viimeksi mainittua viranomaista jatkamaan tutkimuksiaan. Tällainen pyyntö on tehtävä kirjallisesti (esimerkiksi teleksillä tai telekopiolla) kahden kuukauden kuluessa pyynnön vastaanottaneen viranomaisen tutkimusten tulosten vastaanottamisesta. Pyynnön vastaanottanut viranomainen, käsittelee pyynnön alkuperäistä pyyntöä koskevien säännösten mukaisesti. 6 artikla Jos pyynnön vastaanottanut viranomainen päättää olla noudattamatta sille osoitettua pyyntöä, se ilmoittaa pyynnön esittäneelle viranomaiselle kirjallisesti kieltäytymisen perusteet, sekä mainitsee erikseen ne lisäyksessä IV olevassa 4 artiklassa tarkoitetut erityiset säännökset, joihin se nojautuu. Pyynnön vastaanottanut viranomainen toimittaa tiedon välittömästi, kun päätös on tehty ja viimeistään kuuden kuukauden kuluessa siitä päivästä, jona tietoja koskevan pyynnön vastaanottamisesta ilmoitettiin. 7 artikla Pyynnön esittänyt viranomainen voi milloin tahansa peruuttaa pyynnön vastaanottaneelle viranomaiselle esittämänsä pyynnön. Peruuttamista koskeva päätös toimitetaan pyynnön vastaanottaneelle viranomaiselle kirjallisesti (esimerkiksi teleksillä tai telekopiolla). III OSASTO Tiedoksiantoa koskeva pyyntö 8 artikla Lisäyksessä IV olevassa 5 artiklassa tarkoitettu tiedoksiantoa koskeva pyyntö esitetään kirjallisesti kahtena kappaleena liitteessä III olevan mallin mukaisesti. Kyseisessä pyynnössä on oltava pyynnön esittäneen viranomaisen virallinen leima sekä tällaisen pyynnön tekemiseen asianmukaisesti valtuutetun, tämän viranomaisen virkamiehen allekirjoitus. Edellisessä kohdassa tarkoitettuun pyyntöön on liitettävä kaksi jäljennöstä asiakirjasta (tai päätöksestä), jonka tiedoksiantoa pyydetään. 9 artikla Tiedoksiantoa koskeva pyyntö voi koskea luonnollista henkilöä tai oikeushenkilöä, jolle pyynnön esittäneen viranomaisen sijaintimaassa voimassa olevan lainsäädännön mukaan on ilmoitettava häntä koskevasta asiakirjasta tai päätöksestä. 10 artikla 1. Pyynnön vastaanottanut viranomainen toteuttaa välittömästi tiedoksiantoa koskevan pyynnön saatuaan tarvittavat toimenpiteet kyseessä olevan tiedoksiannon toimittamiseksi sijaintimaassaan voimassa olevan lainsäädännön mukaisesti. 2. Pyynnön vastaanottanut viranomainen ilmoittaa pyynnön esittäneelle viranomaiselle tiedoksiannon päivämäärän heti kun tiedoksianto on tapahtunut lähettämällä apua pyytäneelle viranomaiselle kappaleen tämän lähettämästä pyynnöstä sen kääntöpuolella oleva todistus asianmukaisesit täytettynä. IV OSASTO Perintää ja/tai turvaamistoimen toteuttamista koskeva pyyntö 11 artikla 1. Lisäyksessä IV olevassa 6 ja 13 artiklassa tarkoitettu perintää ja/tai turvaamistoimen toteuttamista koskeva pyyntö tehdään kirjallisesti liitteessä IV olevan mallin mukaisesti. Pyynnössä, jossa on oltava vakuutus siitä, että lisäyksessä IV määrätyt keskinäisen avunantomenettelyn aloittamisen edellytykset ovat täyttyneet kyseisessä tapauksessa, on oltava pyynnön esittäneen viranomaisen virallinen leima ja sen on oltava tällaisen pyynnön tekemiseen asianmukaisesti valtuutetun, tämän viranomaisen virkamiehen allekirjoittama. 2. Täytäntöönpanon mahdollistava asiakirja, joka on liitettävä perintää ja/tai turvaamistoimenpiteen toteuttamista koskevaan pyyntöön, voidaan toimittaa useita saatavia varten, jos pyyntö koskee samaa henkilöä. Sovellettaessa 12-19 artiklaa yhden täytäntöönpanon mahdollistavan asiakirjan sisältämiä saatavia pidetään yhteisen saatavan muodostavina. 12 artikla 1. Perintää ja/tai turvaamistoimenpiteen toteuttamista koskeva pyyntö voi koskea a) maksuvelvollista, tai b) muuta henkilöä, joka pyynnön esittäneen viranomaisen sijaintimaassa voimassa olevan lainsäädännön mukaan on velvollinen suorittamaan saatavan. 2. Tarvittaessa pyynnön esittänyt viranomainen ilmoittaa pyynnön vastaanottaneelle viranomaiselle 1 kohdassa tarkoitettujen henkilöiden omaisuudesta, jonka pyynnön esittänyt viranomainen tietää olevan kolmannen henkilön hallussa. 13 artikla 1. Pyynnön esittänyt viranomainen ilmoittaa perittävän saatavan määrän sekä sijaintimaansa että pyynnön vastaanottaneen viranomaisen sijaintimaan valuuttana. 2. Sovellettaessa, mitä 1 kohdassa määrätään, käytetään viimeisintä pyynnön esittäneen viranomaisen sijaintimaan edustavimmilla markkinoilla sinä päivänä noteerattua myyntikurssia, jona perintää ja/tai turvaamistoimenpidettä koskeva pyyntö on allekirjoitettu. 14 artikla Pyynnön vastaanottanut viranomainen ilmoittaa perintää ja/tai turvaamistoimenpiteen toteuttamista koskevasta pyynnöstä kirjallisesti (esimerkiksi teleksillä tai telekopiolla) mahdollisimman pian ja viimeistään seitsemän päivän kuluessa pyynnön saapumisesta. 15 artikla Jos koko saatavaa tai osaa siitä ei voida periä asian laatu huomioon ottaen kohtuullisen ajan kuluessa, pyynnön vastaanottanut viranomainen ilmoittaa tästä ja tämän perusteena olevista seikoista pyynnön esittäneelle viranomaiselle. Pyynnön vastaanottanut viranomainen ilmoittaa joka tapauksessa perintää ja/tai turvaamistoimenpiteiden toteuttamista varten aloittamiensa toimenpiteiden tulokset pyynnön esittäneelle viranomaiselle vuoden kuluttua siitä päivästä, jona pyynnön vastaanottamisesta ilmoitettiin. Pyynnön esittänyt viranomainen voi pyynnön vastaanottaneelta viranomaiselta saamiensa tietojen perusteella pyytää tätä jatkamaan perintää ja/tai turvaamistoimenpiteiden toteuttamista varten aloittamaansa menettelyä. Tällainen pyyntö tehdään kirjallisesti (esimerkiksi teleksillä tai telekopiolla kahden kuukauden kuluessa perintää ja/tai turvaamistoimenpiteiden toteuttamista varten aloitettua menettelyä ja/tai menettelyn tuloksia koskevan ilmoituksen vastaanottamisesta ja pyynnön vastaanottanut viranomainen käsittelee pyynnön alkuperäiseen pyyntöön sovellettavien säännösten mukaan. 16 artikla Pyynnön esittänyt viranomainen ilmoittaa pyynnön vastaanottaneelle viranomaiselle kaikista saatavaa tai sen täytäntöönpanon mahdollistavan asiakirjan riitauttamista koskevat toimenpiteet, joihin ryhdytään pyynnön esittäneen viranomaisen sijaintimaassa, kirjallisesti (esimerkiksi teleksillä tai telekopiolla) heti saatuaan tiedon tällaisesta toimenpiteestä. 17 artikla 1. Jos perintää ja/tai turvaamistoimenpiteen toteuttamista koskevasta pyynnöstä tulee aiheeton sen vuoksi, että saatava on maksettu tai peruutettu tai muusta syystä, pyynnön esittänyt viranomainen ilmoittaa siitä välittömästi kirjallisesti (esimerkiksi teleksillä tai telekopiolla) pyynnön vastaanottaneelle viranomaiselle, jotta tämä voi keskeyttää aloittamansa toimenpiteet. 2. Jos perintää ja/tai turvaamistoimenpiteiden toteuttamista koskevan pyynnön kohteena olevan saatavan määrä jostakin syystä muuttuu, pyynnön esittänyt viranomainen ilmoittaa tästä kirjallisesti (esimerkiksi teleksillä tai telekopilla) pyynnön vastaanottaneelle viranomaiselle. Jos muutos koskee saatavan määrän alenemista, pyynnön vastaanottanut viranomainen jatkaa perintää ja/tai turvaamistoimenpiteiden toteuttamista varten aloittamiaan toimenpiteitä kuitenkin niin, että toimenpiteet rajoittuvat jäljellä olevaan määrään. Jos saatavan määrän alenemisesta annetun tiedon saapumishetkellä pyynnön vastaanottanut viranomainen on jo perinyt alkuperäisen saatavan määrän, mutta ei ole vielä ryhtynyt 18 artiklassa tarkoitettuun siirtoon, pyynnön vastaanottanut viranomainen palauttaa liikaa saadun määrän henkilölle, jolta se on peritty. Jos muutos koskee saatavan määrän lisäystä, pyynnön esittänyt viranomainen osoittaa mahdollisimman pian pyynnön vastaanottaneelle viranomaiselle perintää ja/tai turvaamistoimenpiteiden toteuttamista koskevan täydentävän pyynnön. Pyynnön vastaanottanut viranomainen käsittelee tällaisen pyynnön mahdollisuuksien mukaan samanaikaisesti alkuperäisen pyynnön kanssa. Jos aloitetun menettelyn eteneminen huomioon ottaen täydentävän pyynnön ja alkuperäisen pyynnön käsittelyn yhdistäminen ei ole mahdollista, pyynnön vastaanottanut viranomainen on velvollinen suorittamaan täydentävän pyynnön mukaiset toimenpiteet ainoastaan, jos kyseessä oleva summa ei ole pienempi kuin lisäyksessä IV olevassa 7 artiklassa mainittu summa. 3. Pyynnön esittänyt viranomainen muuttaa saatavan muutetun määrän pyynnön vastaanottaneen viranomaisen sijaintimaan valuutan määräiseksi käyttäen alkuperäisessä pyynnössä käyttämäänsä vaihtokurssia. 18 artikla Pyynnön vastaanottaneen viranomaisen perimät määrät, mukaan lukien mahdollinen lisäyksessä IV olevan 9 artiklan 2 kohdan mukainen korko, siirretään pyynnön esittäneelle viranomaiselle pyynnön vastaanottaneen viranomaisen sijaintimaan valuutan määräisenä. Tämä siirto tehdään kuukauden kuluessa siitä päivästä, jona perintä suoritettiin. 19 artikla Pyynnön vastaanottaneen viranomaisen lisäyksessä IV olevan 9 artiklan 2 kohdassa tarkoitettuina korkoina mahdollisesti kantamia määriä lukuun ottamatta, saatavaa pidetään perittynä sen suuruisena, kuin on peritty pyynnön esittäneen viranomaisen sijaintimaan valuutassa laskettuna 13 artiklan 2 kohdassa tarkoitetun vaihtokurssin perusteella. V OSASTO Yleiset ja loppumääräykset 20 artikla 1. Pyynnön esittänyt viranomainen voi tehdä avunantoa koskevan pyyntönsä yhdestä tai useammasta saatavasta, jos nämä saatavat ovat samalta henkilöltä perittäviä. 2. Liitteissä II, III, IV tarkoitetut tiedot voidaan toimittaa paperiarkilla käyttäen tietojenkäsittelyjärjestelmiä edellyttäen, että tulosteet vastaavat näissä liitteissä esitettyjen lomakkeiden muotoa. 21 artikla Pyynnön vastaanottanut viranomainen toimittaa tiedot ja muut seikat pyynnön esittäneelle viranomaiselle pyynnön vastaanottaneen viranomaisen sijaintimaan virallisella kielellä tai jollakin sen virallisista kielistä. LISÄYKSEN IV LIITE II >KAAVION ALKU> YHTEISESTÄ PASSITUSMENETTELYSTÄ 20 PÄIVÄNÄ TOUKOKUUTA 1987 TEHTY YLEISSOPIMUS (lisäyksessä IV oleva 4 artikla) >KAAVION LOOPU> LISÄYKSEN IV LIITE III >KAAVION ALKU> YHTEISESTÄ PASSITUSMENETTELYSTÄ 20 PÄIVÄNÄ TOUKOKUUTA 1987 TEHTY YLEISSOPIMUS (lisäyksessä IV oleva 5 artikla) TODISTUS Allekirjoittanut todistaa täten: -että kääntöpuolella tarkoitetun pyynnön liitteenä oleva asiakirja/päätös (*) on annettu tiedoksi sanotussa pyynnössä tarkoitetulle vastaanottajalle (päiväys).Tiedoksianto on toimitettu seuraavalla tavalla (1) (*): -ettei kääntöpuolella tarkoitetun pyynnön liitteenä olevaa asiakirjaa/päätöstä (*) ole voitu antaa tiedoksi sanotussa pyynnössä tarkoitetulle vastaanottajalle seuraavista syistä (*): .......................................... (Päiväys) .......................................... (Allekirjoitus) (Viranomaisen leima) (*)Tarpeeton pyyhitään yli. (1)Täsmennettävä, toimitettiinko tiedoksianto vastaanottajalle henkilökohtaisesti vai muuta menettelyä käyttäen. >KAAVION LOOPU> LISÄYKSEN IV LIITE IV >KAAVION ALKU> YHTEISESTÄ PASSITUSMENETTELYSTÄ 20 PÄIVÄNÄ TOUKOKUUTA 1987 TEHTY YLEISSOPIMUS (lisäyksessä IV oleva 6-13 artikla) >KAAVION LOOPU>